open-index/open-wikipedia-markdown huggingface dataset:
Latvijas Republikas Veselības ministrija

**[[Latvija|Latvijas Republikas]] Veselības ministrija** ir vadošā valsts pārvaldes iestāde veselības nozarē, tās atbildībā ir sabiedrības veselības, veselības aprūpes, farmācijas un narkotiku legālās aprites jomas. Veselības ministrijas galvenais uzdevums ir izstrādāt un īstenot valsts veselības politiku sabiedrības veselības nodrošināšanai veselā vidē, veicinot profilaksi, popularizējot veselīgu dzīves veidu, kā arī radot nosacījumus, lai iedzīvotāji saņemtu izmaksu efektīvus, fiziski pieejamus un kvalitatīvus veselības aprūpes pakalpojumus.

Veselības ministriju politiskā līmenī vada veselības ministrs.

Veselības ministrija tika izveidota 2003. gada 1. februārī pēc 8. Saeimas vēlēšanām, atdalot ar veselības aprūpes politiku saistītās funkcijas no Labklājības ministrijas, kuras kompetencē kopš Veselības aizsardzības ministrijas likvidēšanas 1991. gadā bija veselības politika.

## Darbības mērķi
Veselības ministrijas funkcijas un uzdevumus nosaka tās nolikums.

Ministrijas darbu vada arī valsts sekretārs. Valsts sekretāra galvenie uzdevumi ir nozares politikas un stratēģiju izstrādes organizēšana, nozares politikas īstenošana, iestādes administratīvā darba vadīšana un ministriju funkciju izpildes organizēšana. Valsts sekretārs plāno finanšu resursus ministrijas padotībā esošajām valsts pārvaldes iestādēm, izdod iekšējos normatīvos aktus, kā arī veic virkni citu pienākumu, lai ministrijas darbs noritētu sekmīgi.

## Struktūra
Tieši pakļauti valsts sekretāram ir četri departamenti — Administratīvais departaments, Juridiskais departaments, Revīzijas un iekšējā audita departaments un Komunikācijas departaments.

## Ministrijas padotības iestādes
Ministrijas padotībā ir:
* Nacionālais veselības dienests
* Paula Stradiņa Medicīnas vēstures muzejs
* Rīgas Stradiņa universitāte
* Slimību profilakses un kontroles centrs
* Valsts asinsdonoru centrs
* Valsts sporta medicīnas centrs
* Valsts tiesu medicīnas ekspertīzes centrs
* Veselības inspekcija
* Zāļu valsts aģentūra
* Neatliekamās medicīniskās palīdzības dienests
* Latvijas Antidopinga birojs

**Ministrijai pakļautās kapitālsabiedrības**
* VSIA Paula Stradiņa klīniskā universitātes slimnīca (PSKUS)
* VSIA Bērnu klīniskā universitātes slimnīca (BKUS)
* VSIA Traumatoloģijas un ortopēdijas slimnīca (TOS)
* VSIA Aknīstes psihoneiroloģiskā slimnīca (APNS)
* VSIA Bērnu psihoneiroloģiskā slimnīca”Ainaži” (BPNS “Ainaži”)
* VSIA Daugavpils psihoneiroloģiskā slimnīca (DPNS)
* VSIA Strenču psihoneiroloģiskā slimnīca (SPNS)
* VSIA Iekšlietu ministrijas poliklīnika (IMP)
* VSIA Nacionālais rehabilitācijas centrs “Vaivari” (Vaivari)
* VSIA Slimnīca “Ģintermuiža” (ĢM)
* VSIA Piejūras slimnīca (PJS)
* Nacionālais psihiskās veselības centrs
* SIA Ludzas medicīnas centrs (LMC)
* SIA Rīgas Austrumu klīniskā universitātes slimnīca (RAKUS)
* SIA Lielstraupes pils (SNS)

## Skatīt arī
* Latvijas Republikas veselības ministru uzskaitījums

## Atsauces

## Ārējās saites
* Veselības ministrijas mājas lapa
Njords

thumb|250px|"Njords" grāmatā ''Die Helden und Götter des Nordens, oder Das Buch der sagen'' (1832).
**Njords** () skandināvu mitoloģijā ir auglības, jūras un jūrasbraucēju dievs, viens no vāniem. Njords ir Skadi vīrs, Freira un Freijas tēvs. Iespējams, viņam ir gandrīz identiska māsa Nerta. Njords un viņa bērni pievienojās āsiem pēc āsu un vānu kara, kad abas dievu grupas apmainījās gūstekņiem, lai noslēgtu mieru. Saskaņā ar Poētisko Edu, tuvojoties Ragnarokam, Njords atgriezīsies pie vāniem.

Snorri Sturlusons min, ka Njords pārvalda jūru, vēju un uguni, turklāt ir bagāts. Njords kā jūrasbraucēju dievs, iespējams, saistāms ar pirmsģermāņu megalītisko kultūru, kurā jūrasbraukšanai bija liela nozīme. Norvēģijas vietvārdi liecina, ka Njords patiešām saistīts ar jūru, savukārt Zviedrijas vietvārdi, kas saistīti ar Njordu, atrodami iekšzemē un norāda, ka šeit viņš, visticamāk, pielūgts kā auglības dievs.

## Mīti

### Skadi sastapšana

Āsi nogalina Skadi tēvu Tjaci, kura dēļ zemes virsū iestājies ledus laikmets. Skadi tādēļ dodas uz Valhallu, un dievi nolemj ļaut viņai izvēlēties kādu no sava vidus par vīru. Izvēloties Skadi redz tikai dievu pēdas un izvēlas vistīrākās pēdas, domādama, ka tās pieder Baldram. Tās tomēr izrādās Njorda pēdas, kuras noskalojusi jūra.

Skadi un Njords nespēj izšķirties, kur apmesties, jo Njorda mājoklī Noatunā Skadi šķiet pārāk karsts un traucē putnu dziesmas, savukārt Njordam pie Skadi Trimheimā neļauj gulēt aukstums un vilku kaucieni. Visbeidzot viņi nolemj dzīvot šķirti.
Brazīlijas futbola izlase

**Brazīlijas futbola izlase** ir nacionālā futbola komanda, kas pārstāv Brazīlijas valsti starptautiskās futbola sacensībās. Brazīlijas futbola izlasi pārvalda Brazīlijas Futbola konfederācija. Savu pirmo spēli izlase aizvadīja 1914. gadā pret Argentīnas izlasi.
thumb|Pirmā Brazīlijas futbola izlase, 1914. gadā
Brazīlijas izlase ir pieckārtēja pasaules čempione, triumfējot 1958., 1962., 1970., 1994. un 2002. gadā. Brazīlijas izlase vienmēr tikusi uzskatīta par vienu no spēcīgākajām pasaules komandām, tā ir vienīgā izlase, kas ir piedalījusies visos FIFA Pasaules kausa finālturnīros. *[[Copa América]]* Brazīlijai nav gājis tik labi, kur tā ir uzvarējusi 9 reizes, iepaliekot no senajiem sāncenšiem Argentīnas un Urugvajas.

## Pasaules čempionātos

* 1930 — Astotdaļfināls
* 1934 — Astotdaļfināls
* 1938 — Pusfināls
* 1950 — 2. vieta
* 1954 — Ceturtdaļfināls
* 1958 — **Čempioni**
* 1962 — **Čempioni**
* 1966 — Grupu turnīrs
* 1970 — **Čempioni**
* 1974 — 4. vieta
* 1978 — 3. vieta
* 1982 — 2. kārta
* 1986 — Ceturtdaļfināls
* 1990 — Astotdaļfināls
* 1994 — **Čempioni**
* 1998 — 2. vieta
* 2002 — **Čempioni**
* 2006 — Ceturtdaļfināls
* 2010 — Ceturtdaļfināls
* 2014 — 4. vieta
* 2018 — Ceturtdaļfināls
* 2022 — Ceturtdaļfināls

## ''Copa América''

## Sastāvs
Komandas sastāvs 2022. gada FIFA Pasaules kausa finālturnīrā. Spēles un gūtie vārti norādīti līdz finālturnīra sākumam.

## Argentīnas–Brazīlijas futbola derbijs

## Skatīt arī
* Brazīlijas futbola izlase 2010. gada Pasaules kausa finālturnīrā

## Atsauces
Ārsts

[thumb|250px|"Ārsts" ([Lūks Fildess|Lūka Fildesa glezna)]]
**Ārsts** (no vidusholandiešu *arste* vai viduslejasvācu *aerste*) ir ārstniecības persona, kas ieguvusi augstāko medicīnisko izglītību un ar zinātniski pamatotu medicīnisko darbību tieši vai netieši iedarbojas uz cilvēku un savā profesionālajā darbībā izmeklē pacientus fizisku, garīgu vai psihisku slimību konstatēšanai vai noliegšanai un ārstēšanai; novērtē slimības un to radītās sekas; ārstē iepriekšminētās slimības; veic profilaktiskos pasākumus slimību novēršanai; sniedz palīdzību dzemdībās; veic rehabilitāciju; izdara līķa sekcijas.

## Atsauces

## Ārējās saites

* Ārsts | Medicīnas termins
Pacients

right|thumb|upright=1.2
**Pacients** ir persona, kas tiek ārstēta vai kura ir reģistrēta pie kādas no ārstniecības personām un, ja nepieciešams, tiek ārstēta.

## Ārējās saites
Latvijas Republikas veselības ministru uzskaitījums

Šajā uzskaitījumā apkopoti **[[Latvijas Republika]]s veselības ministri**, kas ir Latvijas Republikas Ministru kabineta locekļi. Politiskā līmenī vada Veselības ministriju.

Godmaņa 1. valdības laikā amata nosaukums bija **veselības aizsardzības ministrs**. No 1993. līdz 1999. gadam amata nosaukums **veselības valsts ministrs** (vienīgi Gaiļa valdībā amata nosaukums bija **veselības aizsardzības valsts ministrs**). Tolaik tas bija amats labklājības ministrijā. No 2002. līdz 2003. gadam **īpašo uzdevumu ministrs veselības aprūpes lietās**.

## Uzskaitījums

## Ārējās saites
* Veselības ministrija
Mediķis

**Mediķis** ir persona, kam ir medicīniskā izglītība un kas nodarbojas ar ārstniecību.

## Ārējās saites
Valdība

**Valdība ** ir sistēma vai cilvēku grupa, kas pārvalda organizētu kopienu, parasti valsti.

Plašās asociatīvās definīcijas gadījumā valdību parasti veido likumdevēji, izpildvara un tiesu vara. Valdība ir līdzeklis, ar kuru piespiedu veidā tiek īstenota organizatoriskā politika, kā arī mehānisms politikas noteikšanai sabiedrībā. Katrai valdībai ir sava veida konstitūcija, tās principu un filozofijas izklāsts.

Kaut arī visu veidu organizācijām ir pārvaldība, termins valdība bieži tiek lietots konkrētāk, lai apzīmētu aptuveni 200 neatkarīgo valstu valdības, to palīgorganizācijas un valsts pārvaldes iestādes.

Vēsturiski izplatītās pārvaldes formas ietver monarhiju, aristokrātiju, timokrātiju, oligarhiju, demokrātiju, teokrātiju un tirāniju. Jebkuras valdības filozofijas galvenais aspekts ir tas, kā tiek iegūta politiskā vara, kur divas galvenās formas ir vēlēšanu sacensības un iedzimta pēctecība.

## Piemēri
Latvijā valdību sauc arī par Ministru kabinetu, Ministru padomi u.c. Valdībai, ministriju padotībā atrodas pārvaldes iestādes lai īstenotu politiku dažādās jomās.

## Saimnieciskās iekārtas
Vēsturiski lielākā daļa politisko sistēmu radās kā sociālekonomiskas ideoloģijas. Pieredze ar šīm varas kustībām un ciešās saites, kas tām var būt saistītas ar noteiktiem pārvaldes veidiem, var izraisīt to, ka tās pašas par sevi tiek uzskatītas par pārvaldes formām.

## Skatīt arī
* Elektroniskā demokrātija
* Elektroniskā pārvalde
* Politiskā ekonomika
* Politika
* Valsts
* Balsošanas sistēma
* Politiskais spektrs

## Atsauces
Hyundai Motor Company

***Hyundai Motor Company*** ir *[[Hyundai Motor Group]]* piederošs uzņēmums, kas ir lielākais Dienvdidkorejas automašīnu ražotājs. Savu darbnīcu jaunais mehāniķis Chung Ju-yung, kurš iepriekš strādāja par krāvēju, visādu darbu veicēju un kurjeru, atvēra 1938. gadā. Bet ambiciozais nosaukums Hyundai, kas nozīmē "mūsdienīgums" vai "jaunais laiks" parādījās vēlāk. 1947. gadā šo nosaukumu ieguva daudzprofilu uzņēmums *Hyundai Construction*, kas pildīja ASV armijas ierēdņu pasūtījumus, pēc tam cēla mājas, tiltus un būvēja kuģus. Daudzsološo kompāniju arvien vairāk interesēja autobūve un beidzot 1967. gadā uz pēckara būvniecības viļņa tika dibināta "Hyundai Motor Company".

## Atsauces
UNESCO Pasaules mantojuma vietas Zviedrijā

Sarakstā apkopotas tās **vietas [[Zviedrija|Zviedrijā]], kas iekļautas [[UNESCO Pasaules mantojuma saraksts|UNESCO Pasaules mantojuma sarakstā]]**. Kopā UNESCO sarakstā ir iekļautas oficiāli **15 vietas** (13 kultūras objekti, 1 dabas objekts un 1 jaukts objekts), savukārt 1 vietas Zviedrijā ir iekļautas oficiālajā kandidātu sarakstā. Zviedrija Pasaules mantojuma konvekciju ratificēja 1985. gada 22. janvārī. Pirmais objekts no Zviedrijas UNESCO Pasaules mantojuma sarakstā tika iekļauts 1991. gadā. 2 objekti — Kvarkena salas, Strūves ģeodēziskais loks — atrodas vairāku valstu teritorijās.

## Sarakstā iekļautie objekti

## Sarakstā iekļautie objektu izvietojums

## Kandidātu sarakstā esošie objekti

## Atsauces
Lahora

**Lahora** () ir pilsēta Pakistānas ziemeļaustrumos pie Rāvi upes, netālu no Indijas robežas. Pendžābas provinces galvaspilsēta. Otrā lielākā pilsēta Pakistānā. Simtiem gadu bijis Pendžabas galvenais kultūras centrs un viens no galvenajiem islāma ietekmes centriem Indijas subkontinentā.

## Vēsture
Leģenda vēsta, ka pilsēta savu nosaukumu ieguvusi no Rāmas dēla Lavas vārda un dibināta apmēram pirms 3000 gadiem.

No 1021. līdz 1186. gadam bija Gaznevīdu impērijā (no 1157. gada tās galvaspilsēta). No 1241. līdz 1310. gadam mongoļi vairākkārt nopostīja pilsētu, bet 1398. gadā to nopostīja Timurs.

Vēlāk Lahorai nebija būtiskas lomas, līdz 1524. gadā to ieņēma Bāburs un lika pamatus Mogolu impērijai. Akbara laikā - no 1584. līdz 1598.gadam, Lahora bija Mogolu impērijas galvaspilsēta un islāma ietekmes centrs. Akbars lika pamatus Lahoras fortam, kuru vēlāk paplašināja Akbara dēls Džahangirs un mazdēls Šahs Džahāns.

Pēc Mogolu impērijas pagrimuma no 1799. līdz 1849. gadam Lahora bija Sikhu impērijas galvaspilsēta, kad to ieņēma angļi, kuri valdīja Lahorā līdz Pakistānas nodibināšanai 1947. gadā.

1940. gada 23. martā pilsētā tika pieņemta Lahoras deklarācija, kurā tika pieprasīta atsevišķas musulmaņu Pakistānas dibināšana. 1947. gadā pilsētā notika cīņas starp musulmaņu, sikhu un hinduistu kopienām. 1965. gadā, Indijas-Pakistānas kara laikā, indiešu spēki ieņēma Lahoras piepilsētas, tomēr, pamatojoties uz Taškentas vienošanos, karaspēks tika atvilkts.

## Cilvēki
Lahorā dzimuši:
* Tariks Ali (*Tariq Ali*) (1943) — rakstnieks
* Subrahmanjans Čandrasekars (*Subrahmanyan Chandrasekhar*) (1910–1995) — fiziķis
* Šahs Džahāns (*Shah Jahan*) (1592–1666) — Mogolu imperators
* Guru Nānaks Dēvs (*Guru Nanak Dev*) (1469–1539) — sikhisma dibinātājs

## Atsauces

## Ārējās saites
Iela

[right|300px|thumb|Iela [Džakarta|Džakartā.]]
**Ielas** ir satiksmei paredzētas joslas apdzīvotās vietās. Parasti tās ir ar segumu, bieži asfaltētas vai bruģētas. Tās sevī ietver braucamo daļu, ietvi, iespējams arī zaļumu joslas. Pa braucamo daļu pārvietojas dažādi motorizētie transportlīdzekļi un velosipēdi, ietve paredzēta gājējiem. Dažkārt gar ielu malām nav gājējiem paredzētās ietves, tādā gadījumā gājējiem jāpārvietojas pa braucamās daļas malu.

## Ielu nosaukumi

* Prospekts — gara, taisna, plata apzaļumota iela pilsētā (piemēram, Kurzemes prospekts Rīgā)
* Gatve — iela ar platu braucamo daļu un labu segumu, kur prioritāte dota transporta kustībai (piemēram, Vienības gatve Rīgā)
* Bulvāris — apzaļumota iela ar soliņiem, kur prioritāte dota gājēju īslaicīgai pastaigai un atpūtai (piemēram, Raiņa bulvāris Rīgā)
* Aleja — iela, kas no abām pusēm ir apstādīta ar kokiem (piemēram, Vidzemes aleja Rīgā)
* Dambis — uzbērta iela, kas iet pāri ūdenstilpēm vai mitrām vietām (piemēram, Ganību dambis Rīgā)
* Krastmala — iela gar upes malu (piemēram, 11. novembra krastmala Rīgā)
* Šķērsiela — neliela ieliņa starp divām lielākām ielām (piemēram, Strādnieku šķērsiela Rēzeknē)
* Līnija — paralēla numurēta iela bez īpaša nosaukuma (piemēram, Čiekurkalna 1. līnija Rīgā)

Vēl ir: laukumi, caurbrauktuves, strupceļi, nobrauktuves, celiņi u.c.
Čīles futbola izlase

**Čīles futbola izlase** ir nacionālā futbola komanda, kas pārstāv Čīles valsti starptautiskās futbola sacensībās. Čīles futbola izlasi pārvalda Čīles Futbola federācija. Savu pirmo spēli izlase aizvadīja 1910. gadā pret Argentīnas izlasi. Čīles izlase deviņas reizes ir piedalījusies FIFA Pasaules kausa finālturnīros, tostarp arī pašā pirmajā turnīrā 1930. gadā. Lielākais izlases panākums ir iegūtā 3. vieta 1962. gada Pasaules kausa izcīņā, kad čempionāts notika Čīlē. Čīles izlase 40 reizes ir piedalījusies *[[Copa América]]* turnīrā, divas reizes kļūstot par tā čempioniem — 2015. un 2016. gadā.

## Pasaules čempionātos
* 1930 — Astotdaļfināls
* 1934 — *Izstājās*
* 1938 — *Nepiedalījās*
* 1950 — Grupu turnīrs
* 1954 — *Nekvalificējās*
* 1958 — *Nekvalificējās*
* 1962 — 3. vieta
* 1966 — Grupu turnīrs
* 1970 — *Nekvalificējās*
* 1974 — Grupu turnīrs
* 1978 — *Nekvalificējās*
* 1982 — Grupu turnīrs
* 1986 — *Nekvalificējās*
* 1990 — *Diskvalificēta*
* 1994 — *Diskvalificēta*
* 1998 — Astotdaļfināls
* 2002 — *Nekvalificējās*
* 2006 — *Nekvalificējās*
* 2010 — Astotdaļfināls
* 2014 — Astotdaļfināls
* 2018 — *[[2018. gada FIFA Pasaules kausa kvalifikācija — CONMEBOL zona|Nekvalificējās]]*
* 2022 — *[[2022. gada FIFA Pasaules kausa kvalifikācija — CONMEBOL zona|Nekvalificējās]]*
* 2026 — *[[2026. gada FIFA Pasaules kausa kvalifikācija — CONMEBOL zona|Nekvalificējās]]*

## ''Copa América''

## Sastāvs

Šāds sastāvs tika izsaukts FIFA Pasaules kausa kvalifikācijas spēlēm pret Ekvadoru un Brazīliju, 5 un 10 oktobrī 2017.

## Ārējās saites
Ekvadoras futbola izlase

**Ekvadoras futbola izlase** ir nacionālā futbola komanda, kas pārstāv Ekvadoras valsti starptautiskās futbola sacensībās. Ekvadoras futbola izlasi pārvalda Ekvadoras Futbola federācija. Savu pirmo spēli izlase aizvadīja 1938. gadā, cīnoties pret Bolīvijas izlasi. Ilgus gadus Ekvadoras izlase bija viena no vājākajām CONMEBOL izlasēm, taču pēdējos gados tai ir aizvien lielāki panākumi. Ekvadoras izlase ir piedalījusies četros FIFA Pasaules kausa finālturnīros, 2006. gadā pat iekļūstot astotdaļfinālā. *[[Copa América]]* turnīros izlases augstākais panākums ir 4. vieta. Vislabāk Ekvadoras izlase spēlē tieši savās mājās Kito, kur pretiniekiem ir grūti pielāgoties augstkalnes apstākļiem (ap 2600m v.j.l.).

## Pasaules čempionātos
* 1930-1938 - *Nepiedalījās*
* 1950 - *Izstājās kvalifikācijas laikā*
* 1954 - *Nepiedalījās*
* 1958 - *Nepiedalījās*
* 1962-1998 - *Nekvalificējās*
* 2002 - *Grupu turnīrs*
* 2006 - *Astotdaļfināls*
* 2010 - *Nekvalificējās*
* 2014 - Grupu turnīrs
* 2018 - *Nekvalificējās*
* 2022 - Grupu turnīrs

## ''Copa América''

## Sastāvs
Komandas sastāvs 2022. gada FIFA Pasaules kausa finālturnīrā. Spēles un gūtie vārti norādīti līdz finālturnīra sākumam.

## Atsauces

## Ārējās saites

 
* ''futbolecuador.com''
Pasaules Veselības organizācija

**Pasaules Veselības organizācija** (**PVO**) ir specializēta Apvienoto Nāciju Organizācijas aģentūra. Tā ir nodibināta , galvenās mītnes vieta ir Ženēva. 

Pasaules Veselības organizācijas mērķis ir veicināt, lai cilvēki sasniegtu iespējami augstāku veselības līmeni. Veselība PVO Konstitūcijā ir definēta nevis tikai kā slimības vai vārguma neesība, bet kā pilnīga fiziska, garīga un sociālā labklājība.
Pasaules Veselības organizācijā ir 192 dalībvalstis. Augstākā pārvaldes institūcija — Pasaules Veselības asambleja, kurā ir visu dalībvalstu pārstāvji. Tā apstiprina organizācijas budžetu un lemj par svarīgākajiem veselības politikas jautājumiem. Izpildiestādes — PVO Izpildpadome, ģenerāldirektors.

## PVO reģioni un to pārvaldes biroji
thumb|250px|PVO reģioni
* Eiropas reģions (EURO ) — Kopenhāgenas birojs
* Amerikas reģions (AMRO) — Vašingtonas birojs
* Dienvidaustrumāzijas reģions (SEARO) — Deli birojs
* Āfrikas reģions (AFRO) - Brazavilas birojs
* Klusā okeāna reģions (WPRO) - Manilas birojs
* Austrumu Vidusjūras reģions (EMRO) - Kairas birojs

## PVO uzdevumi
* Izstrādāt starptautiskas rekomendācijas veselības aprūpē
* Noteikt veselības aprūpes standartus
* Sadarboties ar valstu valdībām nacionālo veselības aizsardzības programmu uzlabošanā
* Izstrādāt un izplatīt veselības aprūpes tehnoloģijas, informāciju un standartus

## PVO darbības virzieni
* Nacionālo veselības aizsardzības dienestu uzlabošana un nostiprināšana
* Infekcijas un citu slimību novēršana un apkarošana
* Apkārtējās vides aizsardzība un atveseļošana
* Mātes un bērna veselības aizsardzība
* Medicīnas darbinieku sagatavošana
* Medicīniski bioloģisku pētījumu attīstība
* Medicīnas statistikas apkopošana

## Ārējās saites

* PVO portāls: angliski, krieviski
* PVO dati par Latviju, angliski
Somugru valodas

thumb|330px|Somugru un samodiešu valodu izplatība mūsdienās.
thumb|330px|Somugru valodas urāliešu valodu virssaimes ciltskokā.
**Somugru valodas** ir valodu saime, kas ir radniecīga samodiešu valodām (ņencu u.c.) un kopā ar tām pieder pie urāliešu valodu virssaimes. 
Visām somugru valodām ir tipoloģiskas līdzības. Tās pieder pie aglutinatīvajām valodām, jo locījumi tiek veidoti ar piedēkļu, nevis ar prepozīciju (kā, piemēram, ģermāņu valodās) palīdzību. Tāpat tām nav vīriešu un sieviešu dzimtes vārdu un abu dzimumu apzīmēšanai tiek lietots viens vārds, proti "viņš" un "viņa" vietā somi saka *hän*, igauņi *tema*, bet ungāri *ő*.

## Klasifikācija
Somugru valodu saimē ietilpst šādas valodu grupas un valodas:
* Baltijas somu valodu grupa (ietilpst lībiešu, igauņu, votu, somu, ižoru, karēļu, vepsu valoda);
* sāmu valodu grupa;
* Volgas valodu grupa (ietilpst mordviešu valodas un mariešu valoda);
* Permas valodu grupa (ietilpst komiešu valoda un udmurtu valoda);
* ugru valodu grupa (ietilpst Obas ugru valodas &mdash; hantu un mansu; ungāru valoda).

## Kopīgie vārdi
Ir izpētīts, ka tikai apmēram 200 vārdi visās somugru valodās ir ar kopīgu cilmi, no tiem vismaz 55 vārdi attiecas uz zivīm un to ķeršanu, 33 attiecas uz medīšanu, 31 uz darbarīkiem, 26 uz būvēšanu, 18 uz klimatu, 17 uz augiem, 12 uz ziemeļbriežiem, 11 uz apģērbu, 11 uz reliģiju, 4 uz sabiedrību un tikai 3 uz tirgošanos.

### Skaitļu vārdi somugru valodās
Tikai skaitļa vardi no viens līdz seši ir kopīgas izcelsmes visās somugru valodās. Skaitļi "septiņi" (*seitsemän, seitse, seis*), "simts" un "tūkstotis" Baltijas jūras somu valodās ir aizgūti no indoeiropiešu valodām. 

## Ārējās saites

* Somugristika. / Valodniecība. Latvijas Universitātes raksti, 708. sējums. - Latvijas Universitāte, Rīga, 2006 (.pdf)
Oba

**Oba** () ir upe Krievijā, viena no lielākajām pasaules upēm. Tās garums ir  (kopā ar Katuņu — , ar Irtišu — ). Sākas Altajā, satekot Bijai un Katuņai. Vidustecē un lejtecē Oba plūst pa Rietumsibīrijas līdzenumu, kur upes krasti ir lēzeni, vietām pārpurvoti. Ietek Obas grīvlīcī un tālāk  Karas jūrā. Obas grīvlīcis ir garākais pasaulē — apmēram . Upe izmantota kuģniecībā, pa to pludina kokmateriālus.

## Lielākās pietekas un satekupes
Obas galvenā pieteka ir Irtiša — tās garums () par  pārsniedz pašas Obas garumu.

Lielākās kreisā krasta pietekas:
* Katuņa (688 km; satekupe),
* Pesčanaja (276 km),
* Anuja (327 km),
* Čariša (547 km),
* Aļeja (858 km),
* Šegarka (382 km),
* Parabeļa (308 km),
* Vasjugana (1082 km),
* Boļšojjugana (1063 km),
* Irtiša (4248 km),
* Ziemeļu Sosjva (754 km),
* Ščučja (565 km).

Lielākās labā krasta pietekas:
* Bija (301 km; satekupe),
* Čumiša (644 km),
* Berda (363 km),
* Iņa (663 km),
* Toma (827 km), 
* Čulima (1799 km),
* Keta (1621 km), 
* Tima (950 km),
* Kijevskijjogana (339 km),
* Vaha (964 km),
* Vatinskijjogana (593 km), 
* Tromjogana (581 km),
* Pima (390 km),
* Ļamina (420 km),
* Kazima (659 km),
* Poluja (369 km).

## Tecējums
Obas faktiskā augštece ir Katuņas upe — par Obu upe kļūst tikai vietā, kur satek Bija un Katuņa. Tecēšanas sākumā Oba ir ļoti līkumaina, met cilpas, tā tek dažādos virzienos — gan uz ziemeļiem, gan uz rietumiem. Altaja novadā tā tek caur Barnaulu, tad tā tek pa Altaja novada un Novosibirskas apgabala robežu. Novosibirskas apgabalā tās krastos atrodas Novosibirskas pilsēta. Tālāk uz ziemeļiem, jau Tomskas apgabalā, tajā ietek Toma, pēc tam Čulima. Pēc Čulimas ietekas vietas upe pamazām pagriežas rietumu virzienā un tajā ietek Ketas upe. Hantu-mansu autonomajā apvidū upes krastos atrodas Ņižņevartovska, Surguta, Ņeftejuganska un vēl dažas lielas pilsētas. Pēc Hantimansijskas pilsētas upe pagriežas uz ziemeļiem, turklāt jau šajā vietā Obai sākas delta. Netālu no Obas ietekas Obas līcī, tās krastos atrodas Saleharda. Pēc šīs vietas upe krietni paplašinās un ietek Obas līcī.

## Atsauces

## Ārējās saites
Siva

right|thumb|250px|"Siva"; Dženijas Nīstremas glezna (1893).
**Siva** () skandināvu mitoloģijā ir āsu dieviete, Tora sieva. Sivai ir zelta mati (iespējams, tie reprezentē labību; senislandiešu valodā par Sivas matiem gan sauc arī īpaša veida sūnas), kurus pagatavojuši rūķi un kuri aug gluži kā īsti. Jaunākajā Edā minēts, ka Loki nogriezis viņai matus, bet pēc tam Tors viņu piespiedis no cvergiem iegūt tādus pašus vietā. Snorri Sturlusons min arī keningu zeltam — "Sivas mati".

Pēc Freijas Siva ir skaistākā no dievietēm. Iespējams, ka Siva bijusi mājokļa un tīrumu dieviete, kā arī spējusi ietekmēt likteni. Sivas tēls parādās abās Edās, kā arī skaldiskajā dzejā. Siva ir Trūdas, Ulla un Modi māte.

Sivas vārdā nosaukts viens no Veneras vulkāniem.

## Atsauces

## Ārējās saites
Vašingtona

**Vašingtona** (*Washington, D.C.*), formāli **Kolumbijas distrikts** (*District of Columbia, D.C.*), ir Amerikas Savienoto Valstu galvaspilsēta un federālais apgabals, dibināta . Kolumbijas distrikts atrodas ASV austrumos, pie Atlantijas okeāna. Tas robežojas ar diviem štatiem: Mērilendu un Virdžīniju. Mūsdienās Kolumbijas distrikta robeža atbilst Vašingtonas pilsētas robežām. Gan Vašingtonas pilsētu, gan Kolumbijas distriktu pārvalda viena pašvaldības iestāde, taču ASV Kongresam ir augstākas lemšanas tiesības. Līdz ar to Vašingtonas iedzīvotāju statuss nedaudz atšķiras no ASV štatu iedzīvotāju tiesībām — štatos ir lielākas pašpārvaldes tiesības.

Vašingtonā pastāvīgi dzīvo vairāk nekā 588 000 iedzīvotāji, bet darba dienās pilsētā atrodas vairāk nekā miljons cilvēku. Visā Vašingtonas metropolē, kas sniedzas pāri Kolumbijas apgabala robežām, kopējais iedzīvotāju skaits pārsniedz 5,3 miljonus (astotā lielākā metropole ASV). Pašā pilsētā visu laiku lielākais iedzīvotāju skaits bija 1950. gadā, kad tajā dzīvoja 802 178 cilvēki. Vašingtona ir nosaukta ASV pirmā prezidenta Džordža Vašingtona vārdā.

Vašingtonā atrodas 172 valstu vēstniecības, kā arī Pasaules bankas, Starptautiskā Valūtas fonda (IMF), Amerikas Valstu organizācijas (OAS), Panamerikas veselības organizācijas (PAHO) un citu organizāciju galvenās ēkas.

Ja Vašingtona jeb, pareizāk sakot, Kolumbijas apgabals būtu štats, nevis federālais apgabals, tad tas būtu ASV mazākais štats pēc platības un otrs mazākais pēc iedzīvotāju skaita (vēl mazāk iedzīvotāju dzīvo tikai Vaiomingas štatā).
## Vēsture
### Vašingtonas dedzināšana 1812. gada karā

1814. gada 24. augustā, 1812. gada kara laikā, britu spēki iebruka un ieņēma pilsētu pēc tam, kad pieveica amerikāņu spēkus Bladensburgā. Atriebjoties par amerikāņu karaspēka teroru Kanādā, briti pilsētā aizdedzināja vairākas valdības ēkas, tostarp ASV Kapitoliju, Valsts kases ēku un Balto namu.
## Sadraudzības pilsētas
Vašingtonas sadraudzības pilsētas ir :
*  Bangkoka, Taizeme (1962, atjaunota 2002, 2012)
*  Dakāra, Senegāla (1980, atjaunota 2006)
*  Pekina, Ķīna (1984, atjaunota 2004, 2012)
*  Brisele, Beļģija(1985, atjaunota 2002, 2011)
*  Atēnas, Grieķija (2000)
*  Parīze, Francija (2000, atjaunota 2005)
*  Pretorija, Dienvidāfrika (2002, atjaunota 2008, 2011)
*  Seula, Dienvidkoreja (2006)
*  Akra, Gana (2006)
*  Sanderlenda, Lielbritānija (2006, atjaunota 2012)
*  Roma, Itālija (2011, atjaunota 2013)
*  Ankara, Turcija (2011)
*  Brazilja, Brazīlija (2013)
*  Adisabeba, Etiopija (2013)
*  Sansalvadora, Salvadora (2018)
## Atsauces

## Ārējās saites

* Oficiālā mājaslapa
Gundars Bērziņš (politiķis)

**Gundars Bērziņš** (dzimis  Krustpils rajonā, miris ) bija latviešu lauksaimnieks, uzņēmējs un politiķis, bijušais finanšu un veselības ministrs. Kā Latvijas Zemnieku savienības un Tautas partijas biedrs bijis ievēlēts četros Saeimas sasaukumos.

## Dzīvesgājums
Dzimis 1959. gadā Krustpils rajona Antūžos (tagad Variešu pagasts) "Dellēs" zemkopja ģimenē.
1983. gadā absolvēja Rīgas Politehniskā institūta Mehānikas un mašīnbūves fakultāti.

Bija zemnieku saimniecības "Delles" īpašnieks Jēkabpils novadā, 2009. gadā ziņots, ka apsaimnieko 665 hektārus zemes (kopā 15 nekustamie īpašumi, pārsvarā lauksaimniecībā izmantojamā zeme), tādējādi tobrīd bija viens no simt Latvijas lielākajiem zemes īpašniekiem.

## Politiskā darbība
Neilgu laiku bijis PSKP biedrs (1988—1989).

1993. gadā G. Bērziņš iestājās Latvijas Zemnieku savienībā un tika ievēlēts 5. Saeimā. Tai sākot darbu kļuva arī par Zemkopības ministrijas parlamentāro sekretāru. Kandidēja arī 1995. gadā notikušajās 6. Saeimas vēlēšanās no Latvijas Zemnieku savienības, Kristīgi demokrātiskās savienības un Latgales Demokrātiskās partijas saraksta, taču netika ievēlēts. Šajā pašā gadā kļuva par Ministru prezidenta Andra Šķēles padomnieku.

1997. gadā izstājies no Latvijas Zemnieku savienības. 1998. gadā G. Bērziņš piedalījās Tautas partijas dibināšanā, saņēma partijas biedra karti ar 1. numuru un tika ievēlēts par partijas ģenerālsekretāru. Viņš kandidēja tā paša gada Saeimas vēlēšanās un tika ievēlēts 7. Saeimā, kur kļuva par Tautas partijas frakcijas priekšsēdētāju, atkāpjoties no partijas ģenerālsekretāra amata.

2000. gadā G. Bērziņš kļuva par finanšu ministru Andra Bērziņa valdībā. 2002. gadā ievēlēts 8. Saeimā, kur darbojās kā Budžeta un finanšu komisijas priekšsēdētājs.

2004. gadā G. Bērziņš tika apstiprināts par veselības ministru Aigara Kalvīša valdībā. 2006 . gada Saeimas vēlēšanās viņu ievēlēja arī 9. Saeimā, kuras darbības laikā G. Bērziņš saglabāja ministra amatu otrajā A. Kalvīša valdībā. 2007. gadā veselības problēmu dēļ G. Bērziņš atkāpās no ministra amata, neatjaunojot arī Saeimas deputāta mandātu.

2008. gadā G. Bērziņu izvirzīja par Tautas partijas pašvaldību un Eiropas Parlamenta vēlēšanu kampaņas vadītāju, taču pēc vairākiem nekorektiem izteikumiem presē viņš tika atbrīvots no vēlēšanu kampaņas vadītāja pienākumiem.

2009. gada pašvaldību vēlēšanās nesekmīgi kandidēja uz vietu Rīgas domē. Šajā pašā gadā kļuva par veselības ministres Baibas Rozentāles padomnieku, amatu šajā pašā gadā arī pametis, bet 2010. gadā G. Bērziņš nepārreģistrējās kā Tautas partijas biedrs.

## Atsauces
Valīns

**Valīns** (***Val***, 2-amino-3-metilbutānskābe, α-aminoizobaldriānskābe, C5H11NO2) ir neaizvietojamā aminoskābe. Tā ir alifātiskā aminoskābe. Valīns ir bezkrāsaina kristāliska viela (prizmatiski kristāli no ūdens vai heksagonālas plāksnītes no etanola). Vielas nosaukums cēlies no baldriāna ().

## Atrašanās dabā
Valīns ir olbaltumvielas veidojošā aminoskābe, kas obligāti jāuzņem ar pārtiku. Augi valīnu sintezē no pirovīnogskābes.

## Bioloģiskā nozīme
Valīns ir pantotēnskābes (B3 vitamīna) un penicilīna biosintēzes izejviela.
Serīns

**Serīns** (***Ser***, 2-amino-3-hidroksipropionskābe, β-oksialanīns, C3H7NO3) ir dzīvo organismu aminoskābe. Serīns pieder pie hidroksiaminoskābēm. Serīns ir bezkrāsaina kristāliska viela (heksagonāli kristāli).

## Atrašanās dabā
Serīns ietilpst gandrīz visu dabā sastopamo olbaltumvielu sastāvā. Visvairāk serīna ir zīda olbaltumvielās. Organismā serīns sintezējas no glikolīzes starpprodukta - 3-fosfoglicerāta.

## Bioloģiskā nozīme
Serīns nodrošina daudzu fermentu funkcijas, piedaloties to aktīvo centru veidošanā. Olbaltumvielas šķeļošie fermenti ar šādiem aktīvajiem centriem tiek dēvēti par serīna endopeptidāzēm. Serīns piedalās vairāku citu aizstājamo aminoskābju - glicīna, cisteīna, metionīna, triptofāna - biosintēzē.

Serīna noārdīšanās procesā tas dezaminējas, veidojoties pirovīnogskābei.

Fosfororganiskās indes ir toksiskas, jo iedarbojas uz serīna hidroksilgrupām - pievienojoties tām, šādas indes un kaujas vielas bloķē fermentu (galvenokārt acetilholīnesterāzes) katalītisko aktivitāti.
Leicīns

**Leicīns** ( - balts)(***Leu***, 2-amino-4-metilpentānskābe, *l* -α-aminoizokapronskābe, 4-metilnorvalīns, C6H13NO2) ir neaizvietojamā aminoskābe. Leicīns ir alifātiskā aminoskābe. Tam ir struktūrizomērs - izoleicīns.

## Atrašanās dabā
Ietilpst visu dabīgo olbaltumvielu sastāvā. Augi un mikroorganismi leicīnu spēj sintezēt no pirovīnogskābes, dzīvniekiem tas jāuzņem ar barību.

## Izmantošana
Lieto medicīnā aknu slimību un anēmijas ārstēšanai.
Berklijs

**Berklijs** ir ķīmiskais elements ar simbolu **Bk** un atomskaitli 97. Tas pieder aktinīdu un transurāna elementu saimēm. Kā visi transurāna elementi, arī berklijs ir radioaktīvs metāls. Pirmo reizi berklijs iegūts 1949. gadā decembrī Kalifornijas Universitātē, kas atrodas Bērkli pilsētā. No pilsētas nosaukuma radies elementa nosaukums. Šis ķīmiskais elements nav sastopams dabā, to iegūst tikai sintezējot.

## Izotopi
Sintēzes rezultātā ir iegūti 14 berklija izotopi, kuru masas skaitlis ir no 238 līdz 251. Stabilākā izotopa 247Bk pussabrukšanas periods ir 1380 gadi. Nozīmīgs berklija izotops ir arī 249Bk. Tā pussabrukšanas periods ir 330 dienas.

## Atklāšana
Berkliju atklāja 1949. gada decembrī Kalifornijas Universitātē, kas atrodas Bērkli pilsētā. No pilsētas nosaukuma radies elementa nosaukums. Pirmie to izolēja un identificēja Glenns Sīborgs (*Glenn Seaborg*), Alberts Giorso (*Albert Ghiorso*) un Stenlijs Dž. Tompsons (*Stanley G. Thompson*). Berkliju ieguva, iedarbojoties uz amerīciju ar augstas enerģijas alfa daļiņām.

:\mathrm{^{241}_{\ 95}Am\ +\ ^{4}_{2}He\ \longrightarrow \ ^{243}_{\ 97}Bk\ +\ 2\ ^{1}_{0}n}

Berlijs kļuva par piekto transurāna elementu, kas tika sintezēts. Pirms tam bija jau iegūti neptūnijs, plutonijs, amerīcijs un kirijs.

## Savienojumi
Ir zināmi divi berklija ķīmiskie savienojumi, kas veido oksīdu. Tie ir Bk2O3 un BkO2. Ar oksidēšanās pakāpēm +3 un +4 berklijs veido arī halogenīdus. Visstabilākie no tiem ir BkF4 un Cs2BkCl6. Berklija hlorīds bija viens no pirmajiem redzamajiem savienojumiem. To ieguva 1962. gadā. Berklijs veido savienojumus arī ar slāpekli, fosforu, arsenu un antimonu.

## Izmantošana
Berklijam nav praktiska pielietojuma. To izmanto tikai zinātniskos pētījumos. Berklijs-249 bieži tiek izmantots, lai iegūtu vēl smagākus transurāna elementus, piemēram, lourensiju, rezerfordiju un boriju. Tas ir nozīmīgs arī kalifornija izotopa 249Cf iegušanas avots.

## Atsauces

## Ārējās saites
Subrahmanjans Čandrasekars

**Subrahmanjans Čandrasekars** (*Subrahmanyan Chandrasekhar*), pazīstams arī kā **Čandra** (*Chandra*; dzimis , miris ), bija indiešu izcelsmes ASV matemātiķis un fiziķis. 1983. gadā kopā ar Viljamu Alfrēdu Fauleru saņēma Nobela prēmijas fizikā par ieguldījumu zvaigžņu evolūcijas pētījumos.

Dzimis Lahorā, Britu Indijā tamilu ģimenē. Viņa tēvabrālis bija Čandrasekhara Venkata Rāmans, kurš Nobela prēmiju fizikā ieguva 1930. gadā.

No 1925. līdz 1930. gadam studēja Madrasas Universitātē, kur sāka rakstīt zinātniskus darbus. 1930. gadā Čandrasekaram piešķīra Indijas valdības stipendiju doktora disertācijas studijām Kembridžas Universitātē. Šo studiju laikā viņš strādāja arī Maksa Borna institūtā Getingenā, kā arī Teorētiskās fizikas institūtā Kopenhāgenā pie Nilsa Bora. 1933. gadā Čandrasekars ieguva doktora grādu Kembridžā. 1935. gadā saņēma publisku kritiku no Artura Edingtona par savu Čandrasekara robežas teoriju. Tas izraisīja viņam vēlēšanos emigrēt no Lielbritānijas.

No 1937. gada līdz pat dzīves beigām strādāja Čikāgas Universitātē. Otrā pasaules kara laikā Čandrasekars strādāja Ballistikas pētniecības laboratorijā. Viņa pētījumi ieinteresēja Robertu Openheimeru, kas viņu uzaicināja piedalīties Manhatanas projektā. Tomēr drošības pārbaude ievilkās un Čandrasekars projektā nepiedalījās. Kopš 1953. gada bija ASV pilsonis.

Čandrasekars savas karjeras laikā vairākas reizes mainīja savu pētījumu jomu. Viņš pētīja zvaigžņu struktūru un baltos pundurus (1929—1939), pēc tam zvaigžņu dinamiku (1939—1943). Tad viņš sāka pētīt radiācijas pārnesi un negatīvā ūdeņraža jonu kvantu teoriju (1943—1950). Vēlāk pievērsās hidrodinamikai un hidromagnētiskai stabilitātei (1950—1961), vispārīgai relativitātes teorijai (1961—1971), melno caurumu matemātiskajai teorijai (1971—1983) un pēc tam pētīja gravitācijas viļņus.

Čandrasekars mira 1995. gadā Čikāgas Universitātes slimnīcā no pēkšņas sirdstriekas. Čandrasekaram par godu nosaukta NASA observatorija un asteroīds 1958 Čandra.

## Atsauces

## Ārējās saites

*
Karboksilgrupa

thumb|200px|Karboksilgrupa (iekrāsota zilā krāsā)
**Karboksilgrupa** (−COOH) ir vienvērtīga organisko savienojumu funkcionālā grupa, kas ietilpst visu karbonskābju sastāvā un nosaka to skābās īpašības. Tādēļ to dēvē arī par **skābes grupu**.

Karboksilgrupa sastāv no karbonilgrupas, kam pievienota hidroksilgrupa. Elektronu blīvums karboksilgrupā ir nobīdīts uz karbonilgrupas skābekļa atoma pusi, tādēļ karboksilgrupā ietilpstošā hidroksilgrupa ir daudz vairāk polarizēta nekā spirtu molekulās ietilpstošā hidroksilgrupa, un viegli spēj atšķelt ūdeņraža jonu.

Ūdens šķīdumos karbonskābes disociē jonos:

R−COOH → R−COO− + H+

Karbonskābju šķīdību ūdenī un samērā augstās viršanas temperatūras nosaka starpmolekulārās ūdeņraža saites starp šo vielu karboksilgrupām.

Vienkāršākā karboksilgrupu saturošā viela ir skudrskābe, kuras molekula sastāv no karboksilgrupas, kam pievienojies ūdeņraža atoms.

## Atsauces
Arginīns

**Arginīns** (***Arg***, 2-amino-5-(diaminometilidēnamino)pentānskābe, *d*-α-amino-δ-guanidinobaldriānskābe, N-guanilornitīns, NH=C(NH2)NH(CH2)3CH(NH2)−COOH) ir dzīvo organismu aminoskābe. Arginīns pieder pie stipri bāziskām aminoskābēm, jo satur vairākas amino- un imino grupas. Arginīns ir balta, kristāliska viela (prizmatiski kristāli no ūdens). Dažiem dzīvniekiem tā ir neaizvietojamā aminoskābe. Pieauguša cilvēka organisms arginīnu sintezē patstāvīgi, bet bērniem tas jāuzņem ar barību. Arginīnu var uzskatīt par alifātisko aminoskābi, ar guanidīna grupu galā. Šī iemesla dēļ tas veido daudz ūdeņraža saišu.

## Atrašanās dabā
Arginīns ietilpst olbaltumvielu sastāvā (sevišķi daudz arginīna ir histonos). Atrodas organismā arī brīvā veidā.

## Bioloģiskā nozīme
Arginīns ir svarīga slāpekļa vielmaiņas sastāvdaļa. Ornitīna - citrulīna - arginīna cikls atbild par olbaltumvielu noārdīšanu organismā, no tā atkarīga organisma spēja veidot urīnvielu un atbrīvoties no olbaltumvielu atkritumproduktiem. Arginīns ir slāpekļa pārnesējs un donors muskuļaudu veidošanās procesā.
Asparagīns

**Asparagīns** (***Asn***, asparagīnskābes monoamīds, C4H8N2O3) ir aminoskābe. Asparagīns ir bezkrāsaini rombiski kristāli.

## Vēsture
Asparagīnu no sparģeļu sulas izdalīja franču ķīmiķis Luī-Nikola Voklēns 1806. gadā. No tā cēlies asparagīna nosaukums ( - sparģelis). Asparagīns bija pirmā brīvā veidā iegūtā aminoskābe.

## Atrašanās dabā
Asparagīns ietilpst olbaltumvielu sastāvā, kā arī atrodams organismā brīvā veidā.

## Bioloģiskā nozīme
Veidojoties asparagīnam no asparagīnskābes, organismā tiek saistīts toksiskais amonjaks. Tādējādi asparagīns pieder pie aizstājamām aminoskābēm.
Cisteīns

**Cisteīns** (***Cys***, *l* -2-amino-3-merkaptopropānskābe, *l* -β-merkaptoalanīns, C3H7NO2S) ir viena no divām sēru saturošajām aminoskābēm (otra ir metionīns). Daudzās olbaltumvielās starp cisteīna molekulu atlikumiem veidojas saites starp sēra atomiem, kas palielina attiecīgo olbaltumvielu stabilitāti. Cisteīns viegli veido dimēru — cistīnu, kas sastāv no diviem cisteīna atlikumiem, kuri saistīti ar disulfīda saiti.

## Atrašanās dabā
Cisteīns ietilpst daudzu olbaltumvielu, it sevišķi keratīna — matu, nagu un ādas svarīgas olbaltumvielas — sastāvā, kā arī vairāku gremošanas fermentu sastāvā.

## Bioloģiskā nozīme
Cisteīns ir svarīgs antioksidants, kas organismā piedalās toksisku vielu atindēšanā un aizsargā to no radiācijas. Cisteīns ir glutationa izejviela organismā.

Cisteīns ir aizstājamā aminoskābe, jo organismā veidojas no metionīna B<sub>6</sub> vitamīna klātienē.
Fenilalanīns

**Fenilalanīns** (***Phe***, 2-amino-3-fenilpropionskābe, C9H11NO2) ir neaizstājamā aminoskābe, kas pieder pie aromātiskajām aminoskābēm.

## Atrašanās dabā
Ietilpst olbaltumvielu sastāvā, kā arī piedalās daudzos bioķīmiskos procesos. Fenilalanīns cilvēkam obligāti jāuzņem ar pārtiku.

## Bioloģiskā nozīme
Organismā no fenilalanīna tiek sintezēta cita aromātiskā aminoskābe - tirozīns, ja tā netiek pietiekami uzņemta ar pārtiku. No fenilalanīna rodas svarīgs biogēnais amīns — feniletilamīns. 

Ja fenilalanīna pārvēršanās par tirozīnu organismā ir traucēta ģenētiska defekta dēļ, cilvēks saslimst ar smagu pārmantojamu slimību — fenilketonūriju. Fenilketonūrijas slimniekiem tiek bojāta nervu sistēma fenilalanīna un tā indīgo atvasinājumu pārmērīgas uzkrāšanās dēļ. Šādiem slimniekiem jāievēro speciāla diēta, kas satur pēc iespējas mazāk fenilalanīna.

## Izmantošana
Fenilalanīns ir viena no aminoskābēm, kas veido sintētisko saldinātāju aspartāmu
Gērijs Fišers

**Gērijs Kristofers Fišers** (, dzimis 1950. gadā) tiek uzskatīts par vienu no kalnu velosipēda izgudrotājiem. Fišers sāka piedalīties velosacīkstēs 12 gadu vecumā. Taču viņam tika atņemtas tiesības piedalīties sacensībās 1968. gadā, jo organizētāji uzskatīja, ka viņa mati ir par garu un atsaucās uz sacensību noteikumiem. 1972. gadā šie noteikumi tika atcelti un Fišera velo karjera atsākās. Vēlāk Gērijs uzvarēja sarežģītās *TransAlp* sacensības Eiropā un *Masters XC* sacensības ASV.

Iespējams, iespaidojoties no velosipēda, ko bija uzbūvējis Rass Mahons, Fišers 1975. gadā uzsāka darbu pie 1930. gadu ēras *Schwinn Excelsior X* velosipēda. Viņš ieviesta šādus uzlabojumus: cilindra bremzes, motocikla bremžu sviras, kabeļus (lai uzlabotu bremžu efektivitāti kalnos), pārslēdzējus (lai atvieglotu kāpumus) un trīs ātrumu priekšējo zobratu. Visas detaļas tika atrastas vietējos velosipēdu veikalos.

Nākamajā gadā Fišers kopā ar istabas biedru Čārliju Kelliju uzsāka *Repack* sacensības, kas nosauktas pēc līkumota nobrauciena netālu no Fērfaksas, Kalifornijā, ziemeļos no Sanfrancisko. Nobrauciena laikā bremzes tika lietotas tik intensīvi, ka tās dūmoja un bija no jauna jāieeļļo.

Kellijs izgudroja terminu "kalnu velosipēds" 1979. gadā, pēc tam, kad no mehāniķa dzirdēja lietojam šo frāzi. Tajā pašā gadā Fišers un Kellijs nodibināja *MountainBikes* — pirmo uzņēmumu, kas specializējās šī tipa velosipēdu ražošanā. Velosipēdu rāmjus izgatavoja Toms Ričijs, kas nodibināja pats savu kompāniju. Pirmais modelis maksāja 1300 dolārus un tika saražoti 160 eksemplāri.

1980. gadā *MountainBikes* produktos ieviesa ''Shimano'' komponentes. Tāpat notika arī mēģinājums reģistrēt preču zīmi „Mountain Bike”. Kompānija beidza pastāvēt 1983. gadā un vienlaicīgi Fišers nodibināja savu labāk zināmo kompāniju *Fisher MountainBikes*. 1993. gadā kompāniju iegādājās velosipēdu ražotājs Trek. Fišers joprojām piedalās dizaina izstrādā un mārketingā, kā arī atbalsta sponsorētos sportistus. Pazīstamākā no tām ir divkārtējā olimpiskā čempione 1996. gada un 2000. gada olimpiskajās spēlēs Paola Pezzo.

Fišers 1988. gadā tika uzņemts kalnu velosipēdu slavas zālē. Žurnāls „Outside” nosauca viņu to 50 cilvēku starpā par nopelniem sportā 2000. gadā, un žurnāls „Smithsonian” 1994. gadā nosauca viņu par kalnu velosipēdu tēvu. 1998. gadā Gērijs Fišers ieguva „Popular Mechanics” atzinību par jaunievedumiem sportā.

## Atsauces

## Ārējās saites

* Fisher Bikes mājaslapa
* Čārlija Kellija mājaslapa 
*
Čandra

**Čandra** var būt:

* Čandra (hinduisms) — mēness padievs hinduismā;
* *[[Chandra]]* — rentgenstaru observatorija;
* Subrahmanjans Čandrasekars (*Subrahmanyan Chandrasekhar*), pazīstams arī kā Čandra (*Chandra*; 1910—1995) — amerikāņu un indiešu fiziķis.
Asparagīnskābe

**Asparagīnskābe** (***Asp***, 2-aminobutāndiskābe, *d*-aminodzintarskābe, C4H7NO4) ir dzīvo organismu aminoskābe. Tās nosaukums, tāpat kā asparagīnam, cēlies no grieķu vārda *asparagos* - sparģelis. Asparagīnskābes sāļus un esterus sauc par **asparaginātiem** jeb **aspartātiem** (arī asparagīnskābi bieži dēvē par vienkārši par aspartātu).

## Atrašanās dabā
Atrodama dzīvos organismos kā olbaltumvielu sastāvā, tā arī brīvā veidā. Asparagīnskābe pieder pie aizstājamām aminoskābēm, jo organismā veidojas, oksidējoties homoserīnam, kurš ir treonīna izomerizācijas produkts. Asparagīnskābe rodas arī, hidrolizējoties asparagīnam. Organismā asparagīnskābei ir svarīga loma slāpekļa vielmaiņā.
Chandra

thumbnail|235px|Orbitālā rentgenstaru observatorija ''Chandra'' mākslinieka skatījumā
**Rentgenstaru observatorija ''Chandra*** (, CXO) ir [[orbitālā observatorija]], kuru  [[Nacionālā aeronautikas un kosmosa administrācija]] (NASA) ievadīja orbītā ap [[Zeme|Zemi]]. *Chandra'' uztver rentgenstarojumu no kosmosa dzīlēm 100 reizes labāk nekā iepriekšējie rentgenstaru teleskopi. Orbitālā observatorija nosaukta par godu Nobela prēmijas laureātam Subrahmanjanam Čandrasekaram.

## Ārējās saites
Šahs Džahāns

thumb|Šahs Džahāns
**Šahbudīns Mohameds Šahs Džahāns** (, *Shahbuddīn Mohammed Shāh Jahān*, vai , *Shāh Jahān*; dzimis  Lahorā, miris  Āgrā) bija mogolu imperators.

Pazīstams kā savas otrās sievas Mumtazas Mahalas mauzoleja — Tadžmahāla — celtnieks.

## Ārējās saites

* Par šahu Džahanu
Guru Nānaks Dēvs

**Guru Nānaks Dēvs** (, *Guru Nanak Dev*, dzimis  Lahoras pievārtē, miris  Kartapūrā pie Džalandhāras) — sikhisma dibinātājs un pirmais no desmit sikhisma guru.

Savos daudzajos ceļojumos sludināja, ka gan hinduisma, gan islāma reliģijās var atrast ceļu pie dieva. Sludināja visu cilvēku (nešķirojot pēc reliģijas, kastas vai dzimtes) vienlīdzību. Definēja sikhisma trīs pīlārus.

## Leģenda par guru Nānaka nāvi
Kad guru Nānaks bija miris, viņa islāma sekotāji gribēja to apbedīt pēc musulmaņu tradīcijām, vienkārši aprokot, bet hinduistu sekotāji - kremēt pēc hinduisma tradīcijām. Paceļot audeklu, zem kura bija Nānaka ķermenis, viņi ieraudzīja ziedus. Musulmaņi daļu no ziediem apbedīja, bet hinduisti - kremēja.

## Ārējās saites

* Par guru Nānaku 
* https://web.archive.org/web/20130914170857/http://lirika.lv/work1.php?format=2&file_ref=nanaks_slokas.htm *Adi Granth* mācība
Šaukats Azīzs

thumb|Šaukats Azīzs
**Šaukats Azīzs** (, *Shaukat Aziz*; dzimis  Karāči) ir Pakistānas politiķis, bijušais valsts premjerministrs.

Dzimis augsta ierēdņa ģimenē. 1969. gadā iestājās darbā *[[Citibank]]*, 1992. gadā kļuva par *Citibank* viceprezidentu.
Pēc Perveza Mušarafa apvērsuma 1999. gadā kļuva par Pakistānas finanšu ministru, bet 2004. gadā kļuva par Pakistānas premjerministru.

## Ārējās saites
UNESCO Pasaules mantojuma vietas Pakistānā

Sarakstā apkopotas tās **vietas [[Pakistāna|Pakistānā]], kas iekļautas [[UNESCO Pasaules mantojuma saraksts|UNESCO Pasaules mantojuma sarakstā]]**. Kopā UNESCO sarakstā ir iekļautas oficiāli **6 vietas** (visu kultūras objekti), savukārt 18 vietas Pakistānā ir iekļautas oficiālajā kandidātu sarakstā. Pakistāna Pasaules mantojuma konvenciju ratificēja 1976. gada 23. jūlijā. Pirmie objekti, kas no Pakistāna tika iekļauti Pasaules mantojumu sarakstā bija — Mohendžodaro arheoloģiskās drupas, Budistu klostera Tahtibahi drupas un Sahribahlolas pilsētas drupas un Taksila — 1980. gadā. 1981. gadā saraksts tika paplašināts ar vēl 2 objektiem — Forts un Šalamāra parku Lahorā un Malki vēsturisko pieminekli, Thatā. Pēdējais objekts ko iekļāva sarakstā, bija Rohtasas forts 1997. gadā.

## Sarakstā iekļautie objekti

## Sarakstā iekļautie objektu izvietojums

## Kandidātu sarakstā esošie objekti

## Atsauces
Farmācija

[thumb|upright=1.2|[Piesta ar piestalu ir starptautisks farmācijas simbols]]
**Farmācija** ir zāļu pētniecība, izstrādāšana, ražošana, standartizēšana, kvalitātes kontrole un izplatīšana. Farmācijai izšķir vairākas nozares.

Farmaceiti izgatavo un pārdod zāles. Viņi strādā aptiekās, zāļu ražošanas firmās, laboratorijās, zāļu lieltirgotavās, slimnīcās, poliklīnikās vai arī ir aptieku īpašnieki. Aptiekās farmaceiti pārdod pircējiem ārstu izrakstītas (recepšu) zāles, brīvi pārdodamās zāles, ārstniecības augus, higiēnas preces, slimnieku kopšanas līdzekļus, pārsienamos materiālus.

Šīs profesijas pārstāvji pārzina zāļu lietošanu, sastāvu un zāļu iedarbību. Viņi uzklausa pircējus, izjautā par slimības simptomiem un zālēm, kuras tie agrāk lietojuši. Farmaceiti atbild uz pircēju jautājumiem un, izsniedzot zāles, paskaidro to lietošanas un uzglabāšanas noteikumus.

Tie farmaceiti, kuri strādā aptieku zāļu izgatavošanas nodaļās, pēc ārstu izrakstītām receptēm izgatavo zāles. Viņi pārbauda receptē norādīto zāļu sastāvdaļu saderību un dozējumu un sver, un gatavo, piemēram, pulverus, mikstūras, pilienus, ziedes. Farmaceiti zāļu ražošanas firmās izstrādā un kontrolē zāļu izgatavošanas tehnoloģiskos procesus un pārbauda produkcijas kvalitāti. Zāļu lieltirgotavās farmaceiti pēta zāļu tirgus pieprasījumu un seko zāļu uzglabāšanas noteikumu ievērošanai. Viņi apgādā ar aptiekas precēm slimnīcas, poliklīnikas, aptiekas, sanatorijas.

Slimnīcās strādājošie farmaceiti ne tikai sagatavo un pasūta nepieciešamos medikamentus, bet arī konsultē ārstus efektīvu zāļu izvēlē.

Farmaceiti-aptieku īpašnieki nodarbojas arī ar administratīvo darbu, pieņem darbā citus darbiniekus, iepērk aptiekas preces vairumā.

## Ārējās saites
* Populārā medicīnas enciklopēdija 
* Latvijas Farmaceitu biedrības mājaslapa